ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025805

ขอความอนุเคราะห์ให้ติดตั้งโครงเหล็กกั้นระหว่างสะพานลอยกับระเบียงบ้านของประชาชน บริเวณสะพานที่ 2 ถนนประชาธิปก แขวงหิรัญรูจี เขตธนบุรี กรุงเทพมหานคร จุดสังเกตเป็นสะพานลอยอยู่ระหว่างโรงเรียนไทยซิกข์นานาชาติและศุภาลัยลอฟท์ประชาธิปก-วงเวียนใหญ่ เนื่องจากผู้ร้องแจ้งว่าได้รับความเดือดร้อนจากการก่อสร้างสะพานลอยอยู่ใกล้กับบ้านเรือนประชาชน โดยผู้ร้องแจ้งว่าได้มีโจรปีนเข้ามาบ้านผู้ร้องได้ง่าย และการก่อสร้างสะพานลอยดังกล่าวทำให้บ้านผู้ร้องไม่สามารถเปิดหน้าต่างได้ เพราะสะพานลอยอยู่ชิดกับตัวบ้าน อีกทั้งเกรงว่าจะถูกงัดหน้าต่างเข้ามาในตัวบ้าน ก่อนหน้านี้ผู้ร้องแจ้งว่าโจรได้ปีนเข้ามางัดแอร์ในบริเวณบ้าน ระบายสีตัวบ้าน ทิ้งขยะ และแจ้งว่ามีโจรเข้ามาบริเวณบ้านบ่อยครั้ง ผู้ร้องแจ้งว่าบริเวณสะพานลอยดังกล่าวเคยมีประวัติการข่มขื่น มีการกระชากสร้อยคอ อีกทั้งผู้ร้องเคยไปเขียนคำร้องที่กรุงเทพมหานครแล้ว ส่งผลให้ผู้ร้องและประชาชนในพื้นที่มากกว่า 5 หลังคาเรือนได้รับความเดือดร้อนเป็นอย่างมาก รู้สึกไม่ได้รับความปลอดภัย ถูกคุกคาม ประสบปัญหามาเป็นระยะเวลาประมาณ 15 ปีขึ้นไป จึงประสงค์ให้หน่วยงานที่เกี่ยวข้องดำเนินการแก้ไขปัญหา เพื่อบรรเทาความเดือดร้อนให้ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata